JohanHeinsen/ENO huggingface dataset:
Viborger Samler, 1839-03-28
Collegialtidenden indeholder Finantsregnskabet for 1837, hvoraf sees, at Jndtægten har været 9,523,819. Rbd. 42 s. Sølv og 4,733,364 Rbd. 1 1/2 s. Sedler, og Tegn, altsaa tilsammen 14,257,183 Rbd. 43 1/2 s., Udgifterne derimod 14,057,278 Rbd. 14 s., saa at Jndtægterne have oversteget Udgifterne med 199,905 Rbd. 29 1/2 s. Naar der fra Jndtægterne i 1837 fradrages Afdragene paa Activerne og dem overskydende Jndtægt af Restancerne til Beløb 435,539 Rbd. 34 1/2 s. blev der tilbage 13,791, 644 Rbd. 9 s. Saaledes have de øvrige Jndtægter i 1837 oversteget dem. i 1836 med 550,023 Rbd. 56 s. Udgifterne var 1837. 199,698 Rbd. 22 s. mindre end i 1836. Balancen, har i 1837 forbedret sig imod 1836 med 921,082 Rbd. 20 s. - Statsgjælden udgjorde den 1ste Jan. 1838 123,477,817 Rbd. 6 1/2 s. Sølvmynt og 2,243,497. Rbd. 38 s. Sedler og Tegn. Activmassen, der den 1ste Jan. 1837, beløb sig til 17,978,793 Rbd. 89 1/2 s. Sølvmynt og 637,805 Rbd. 73 s. S. og T., udgjorde den 1ste Jan. 1838 kun 17,281,333 Rbd. 50 s. Sølvmynt og 607,327 Rbd. 74 1/2 s. S. og T. Præsten ved Vartou Kirke, Prof. Wulff, er bleven udnævnt til Sognepræst for Helliggeistes Menighed i Kbhvn. Auditeur i Armeen, Cand. Jur. C. C. Hall, er bleven udnævnt til Auditeur ved Prinds Christians Regiment, hvilket Embede er blevet ledigt ved Kammerjunker Overauditeur Barnekovs Død paa en
Viborger Samler, 1839-03-28
Reise i Udlandet. (Berl. Tid.) Det vil glæde Publicum at erfare, at den fra de nordiske Oldsagers Museum for sin Forekommenhed mod Publicum og uegennyttige Opoffrelse bekjendte Justitsraad og Ridder Thomsen er bleven udnævnt til Directeur for det kongl. Kunstmuseum og Billed galleri i afdøde Etatsraad Spenglers's Sted, og at Prof. Høyen, der nylig har givet et hæderligt Beviis paa, at Uafhængighed ikke beroer paa Stillingen, men paa Characteren, er bleven ham coordineret med Hensyn til Billedgalleriet. - Afdøde Spengler havde store Fortjenester af de kgl. Kunst samlinger og, da Christiansborg Slot i Aaret 1794 gik op i Luer, skyldes det fornemmelig hans Mod og Aandsnærværelse, at den kostbare Malerisamling blev reddet. Spengler var en sjelden Kunstkjender, og om han end nærede en vis Forkjærlighed for de ældre Kunstneres Værker, gjorde dette ham dog aldrig blind for det Fortjenstfulde hos de nyere Kunstnere. Han efterlod sig en Maleriesamling, i hvilken findes udmærkede Malerier af S. Poussin, Vernet, David, Rubens og Carl van Mandern a., en kostbar Samling af Haandtegninger af fremmede Kunstnere; men isærdeleshed fremhæve vi hans Samling af danske Mesteres Haandtegninger, der er den eneste i sit Slags, og paa hvis Fuldstændiggjørelse han hverken sparede Tid, Møie eller Penge. Vi haabe, at Staten vil søge at erhverve den og saaledes drage Omsorg for, at det, der saa omhyggelig er samlet, ei atter skal blive adsplittet. (Aalb. Av.
Viborger Samler, 1839-03-28
Frue Kirke har nu modtaget Thorvaldsens Christusfigur, samt 10 af Apostelfigurerne i Marmor De ere alt opstillede, og man kan ogsaa, inden Kirken atter aabnes til Gudstjeneste, nemlig Palmesøndag, vente den midlertidigt opstillede Døbefond ombyttet med den thorvaldsenske, forestillende en knælende Engel, der bærer Døbekarret. For at hine Figurer i deres hvide Skikkelse desto bedre kunne træde frem for Øiet, vil man give den nederste Deel af Væggen, imod hvilken de staae op, fra Gulvet indtil Pillerne, en guulagtig Leerfarve. Naar man betænker, hvormange uskatteerlige Kunstskatte Frue Kirke alt eier i de omtalte Figurer og Johannesgruppen i Frontonen, og hvormange den endnu fra Thorvaldsens Mesterhaand kan vente at komme i Besiddelse af, saa tør man maaskee nok sige, at den vil være den Kirke i Europa, der i religieust billedhuggerarbeide har den største Riigdom at fremvise.
Viborger Samler, 1839-03-28
De kgl. Stalde paa Christiansborg Slot, hvorigjennem der ellers altid var fri Passage, ere nu blevne lukkede, og Brystsvage, som tilforn gjerne aandede der, forpurrede denne uskyldige Nydelse. Som formeentlig Aarsag til denne Spærring nævnes, at en Amme er gaaet fra et Barn, og en Hest imidlertid har sparket den Lille. Er det sandt, saa maa det have været et virkelig fornemt Barn. (Den Frisd.)
Viborger Samler, 1839-03-28
Blandt de Nyheder, Theatret i denne Saison endnu vil producere, nævnes ogsaa et originalt Lystspil i to Acter af Hr. Overskou, betitlet: "En Bryllupsdags Fataliteter."
Viborger Samler, 1839-03-28
Som man af Kbhvns Morgenblad erfarer, skal det være under Ventilation, igjen at indrette Hoftheatret til offentlige dramatiske Forestillinger af det kongl. Theaters Elever, hvorved disse kunde erholde Leilighed til at ove sig, udvikle deres Talent, og gjøre dette bekjendt for Publicum.
Viborger Samler, 1839-03-28
J Torsdags Aftes i forrige Uge - fortæller Kjøbenhavns Morgenblad – hændtes i Skuespilhuset, ved Opførelsen af den sorte Domino, den vistnok ualmindelige Scene, at en af de Partihavende, Hr. Balletmester og Solodandser Bournonville, forlod Theatret, inden han havde tilendebragt sit Parti, og ikke var at formaae til at udføre Slutningen af Samme. Aarsagen hertil var, at det bifald, hvormed hans Solodands ogsaa denne Aften optoges, flere Gange ledsagedes af en fra nogle enkelte Personer udgaaende lydelig Hyssen. Jdet man - siger det nævnte Blad ikke kan andet, end i høi Grad misbillige den nævnte Adfærd fra Hr. Bournonvilles Side, fortjene paa den anden Side de Yttringer af en Caballe, som hiin Aften vakte denne Kunstners Jndignation, ikke mindre Dadel og offentlig Paatale; og det saameget mere, som de udelukkende skulle hidrøre fra nogle – til den militaire Stand hørende – Frigjængere i Hosparquettet, altsaa fra Personer, der mindst have Ret til at gjøre deres Stemme gjældende, allermindst, som her var Tilfældet, imod det hele betalende Publicums.
Viborger Samler, 1839-03-28
Fyr- og Lodskibet Drogden har, formedelst Driviis, maattet forlade sin Station den 22de De, om Morgenen Kl. 7 1/2, og er samme Dags Eftermiddag kommet ind i Batteriet Trekroners Havn.
Viborger Samler, 1839-03-28
"Kjøbenhavns Morgenblad, beretter, at vor Landsmand, den bekjendte Romanforfatter, Prof. L. Kruse er død i Paris i Slutningen af f. M. i temmelig forarmede Omstændigheder. De fleste i Paris værende Danske viste ham den sidste Ære, og, da ingen Præst gav Møde ved Begravelsen, blev Jordspaakastelsen forrettet af en Dansk i Liigfølget, efterat denne havde indledet Handlingen med en kort Tale over den Hedengangne. Vor Minister i Paris, Baron Koss, skal ogsaa i Anledning af dette Dødsfald have afgivet Beviser paa sin sædvanlige Tienstvillighed og Opmærksomhed for den Ration, han repræsenterer.
Viborger Samler, 1839-03-28
"Kjøbenhavnsposten, anstiller bemærkninger i Anledning af en i en Sag mellem en Tjenestekarl Niels Larsen og en Undertoldbetjent Bertelsen afsagt, Høiesteretsdom. Karlen havde yttret Uvillie ved Vognens Visitation, Betienten havde slaaet ham med Søgeren og Karlen havde giengieldt Slagene med sin Pidsk; Landsoverretten havde dømt Karlen til 2 Gang 5 Dages Fængsel paa Vand og Brød; derimod kjendte Høiesteret for Ret: "Niels Larsen bør bøde 10 Rbd. "Sølv til Kbhavns Fattigvæsens Hovedkasse. J Henseende til Actionens Omkostninger bør Landsover samt Hof=Stads=Rettens Dom ved Magt at stande.
Viborger Samler, 1839-03-28
"J Salarium til Advocat Buntzen for Høiesteret betaler Tiltalte 10 Rbd. Sølv. Karlens Defensor for Hof- og Stadsretten havde henstillet til denne Domstol, om ikke Justitiens Ret burde reserveres mod Toldbetjent Bertelsen "for hans for en Embedsmand dobbelt lastværdige, voldsomme Fremfærd, hvorved han har misbrugt sin Embedstilling og det ham i ganske anden Hensigt betroede Jnstrument til et forargeligt Brud paa den offentlige Orden og Veifreden." Paa Rettens Forespørgsel til General-Toldkammer og Commerce-Collegiet, svarede dette, at det ei fandt, at denne Opførsel kunde qvalificere ham til justitiel Tiltale.
Viborger Samler, 1839-03-28
Den 15de om Eftermiddagen Kl. 4 bleve Nysteds Jndvaanere forskrækkede ved Brandraab. Der var nemlig udbrudt Jld i noget ubraget Hør, som laae over Porten hos Kjøbmand Reimer og som tændte Taget. Ved Brandfolkets Hurtighed lykkedes det imidlertid snart at blive Mester over Jlden. Det stille Veir og Frosten var gunstigt for Jldens Dæmpning.
Viborger Samler, 1839-03-28
J Nysted have tillige nogle Dilettanter forenet sig om, til Fordeel for de vandlidte Jyder, den 19de at give en dramatisk Forestilling, der ifølge Tilladelse opføres paa det tæt ved Byen liggende gamle AalholmsSlot.
Viborger Samler, 1839-03-28
Atter har en Forening om Ophævelsen af Natural-Hoveriet fundet Sted i Lollands-Falsters Stift, Eieren af Vennerslunds Gods, Kammerraad Grandjegn, har i disse Dage afsluttet en for Forligelsescommissionen vedtagen Overeenskomst med 42 af Godsets Fæstere (de øvrige 12 have endnu ikke vedtaget Foreningen), ifølge hvilken disse fra 1ste Mai 1840 skulle være aldeles fritagne for at præstere Hoveriet, in natura, med Undtagelse af Gjødningsudførsel fra Hovedgaarden og Transport af 1 Favn Brænde aarlig, og det mod et saa moderat Vederlag, at vi hedder det i Stiftets Tidende ikke kunne andet end ønske, at flere Godseiere med en lignende billighed i deres Fordringer ville søge at fremme et Værk, hvis Udførelse Kongen har erklæret at være Gjenstanden, for hans særdeles Omsorg.
Viborger Samler, 1839-03-28
Det tilchenske Skuespillerselskab agtede den 18de De, at slutte sine Forestillinger i Nyborg, for derefter at gaae til Jylland. Paa Gjennemreisen vilde det give "Capriciosa, i Odense. Det werlighske Selskab aabnede den 15de Marts sine Forestillinger i Slagelse, efterat have tilbragt den øvrige Deel af Vinteren i Helsingøer.
Viborger Samler, 1839-03-28
Af en Correspondent-Artikel i Aalb. Avis seer man, at det saa vel doterede og under nærværende Forstanders Bestyrelse saa mynsterværdigt indrettede Hospital i Randers har sine meget betydelige Jndtægter fornemmelig i Tiender af 49 Sogne, af noget Jordegods og af Renter af over 150,000 Rbd., som er Hospitalets Capital, der indestaae i faste Eiendomme trindt om i Landet, og er bleven til ved opsamlet Overskud af de aarlige Jndtægter. J Randers Avis læses under "forlangt Jndrykkelse: Til General-Postdirectionen. Fra Hamborg klages bitterlig over, at man lader Posterne fra Jylland til Hamborg ligge flere Dage over i Colding, medens man, ved pr. Estafette at sende dem til det 4 Mile derfra liggende Hadersleben, kunde faae dem afsted med de Poster, som fra Fyen gaae derigjennem til Hamborg, Saaledes kom Posten af 14de Marts fra Randers, som alt den 18de f. M. skulde have været i Hamborg, først derhen den 21de om Middagen, fordi man lod denne Post ligge flere Dage over i Colding, medens der paa samme Tid afgik svenske og sjællandske Poster fra Hadersleben, der til rigtig Tid kom til Hamborg, med hvilke Poster den nævnte jydske Post meget godt kunde have kommet afsted, naar Postmesteren i Colding havde havt Condulte, og ladet Posten med Estafette befordre de 4 Miil til Hadersleben. At en heel Post for en saadan Ubetydeligheds Skyld skal opholdes i flere Dage, vilde vist i andre Lande i vore Dage være noget ganske uhørt, ligesom Skaden af den langsomme og uregelmæssige Postgang for Jylland ikke lader sig beregne; og hvorfor skal da egentlig Jylland bestandig staae tilbage for Fyen og Sjælland, hvor det dog ligesaagodt som disse betaler dyr Porto, og er det rigtigt, saaledes at tilsidesætte dets Handelstand og behandle dens Correspondence, som om den var ganske uden Værd,
Viborger Samler, 1839-03-28
Ledigt Embede. Flemløse Sognekald i Fyen. Gl. Angivelse 300 Rbd.
Viborger Samler, 1839-03-28
Det residerende Capellani for Vissenberg Menighed og det dermed forenede Skolelærer-Embede i Breed Skoledistrict i Fyen, 100 Rd. – Sennels Sognekald i Aalborg Stift, 174 Rd. – Sognekaldet paa Øen Anholt, 250 Rd.
Viborger Samler, 1839-03-28
Befordringer og Afgang. Under det danske Cancellie: Under 12te Marts er Cand. jur. A. Bredberg udnævnt til Fuldmægtig i Kjøbenhavns Raadstues 1ste Secretariat. Under 16de Marts er Professor ordinarius ved Kjøbenhavns Universitet, Dr. phil A. G. Oehlenschlager, Ridder af Dannebrogen, og Profesfor ordinarius ved det chirurgiske Academie, Regimentschirurg, Dr. med. A. C. P. Callisen, Ridder af Dannebrogen, udnævnte til virkelige Etatsraader; Regimentschirurg ved Kjøbenhavns Borgervæbning, Dr. med. E. Svitzer, til Prof. med Rang i 5te Classe Nr. 8, Kjøbmand og eligeret Borger i Veile samt Kongelig svenske norsk Viceconsul A. D. Linnemann til Agent med Rang i 7de Classe Nr. 1; Birkedommer og Skriver i Kjøbenhavns Amts nordre Birk, Justitsraad F. C. W. Knudsen, Ridder af Dannebrogen, til Herredsfoged og Skriver i Odense Herred, Sognepræst for Sennels Menighed i Aalborg Stift, J. W. Bille, til Sognepræst for Schyum og Hordum Menigheder i samme Stif personel Capellan hos Sognepræsten for Zeuthen og Foelbye Menigheder under Aarhuus Stift. N. M. Schmidt, til Sognepræst for Haurum og Sall Menigheder i samme Stift; Sognepræst paa Den Anholt, G. A. Tryde, til Sognepræst for Vindblæs og Dalbyover Menigheder i Aarhuus Stift; personel Capellan hos Sognepræsten for Rødbye og Ringsebolle Menighed i Lolland, J. Hjort, til Sognepræst for Assens og Klakring Menigheder i Aarhuus Stift; Sognepræst for Frausing og Anning Menigheder i Aarhuus Stift, C. Dinesen, til Sognepræst for Virring og Essenbek Menigheder i samme Stift; personel Capellan hos Sognepræsten for Thorsager og Bregnet Menigheder i Aarhuus Stift, P. Henriksen, til Sognepræst for Vester Torslev og Svenstrup Menigheder i samme Stift; residerende Capellan for Vissenberg Menighed og Skolelærer ved Breed Skole i Fyen, C. G. A. Hindberg, til residerende Capellan ved Domkirken i Viborg og for Asmild og Tapdrup Menigheder samt til Præst ved Tugthuset og Hospitalet Viborg; Cand. Theol. F. C. Hansen til Sognepræst for Sneiberg og Tjørring Menigheder i Ribe Stift; Cand. Theol. J. Ostrup til Sognepræst for Janderup og Billum Menigheder i Ribe Stift,
Viborger Samler, 1839-03-28
Under det Slesvig-Holsteen-Lauenborgske Cancellie: Under 12te Marts er Sognepræsten ved Frederiks tydske Kirke paa Christianshavn og for den tydske Garnisonsmenighed, P. Thomsen, beskikket til Sognepræst for Munkbrarup Menighed i Flensborg Provstie.
Viborger Samler, 1839-03-28
Under Generalpostdirectionen: Den 27de Januar er Major og Postmester S. Clausson i Fredericia, efter Ansøgning i Naade og med Pension entlediget fra bemeldte Embede, og Cancellieraad og Postmester, Dannebrogsmand C. L. Fibiger, igjen i hans Sted udnævnt til Postmester i Fredericia.
Viborger Samler, 1839-03-28
Qvartalscoursen i April, Mai og Juni Maaneder, bliver pari Døde. Kjøbenhavn: Etatsraadinde J. W. Rottbøll, forhenværende Apotheker i Holbek, Georg Alexander Hjerm, 19 Aar; Postcontrolleur Krebs's Fader, 82 Aar; Enkefrue N. C. Thurah; Mad. Helene Frederiksen, f. Levot; CarHølger Aarøe, 11 Aar. – Randers: Værtshuusholder Jens Woldbye, f. Madsen, 62 Aar. - Grenaa: Mad. Caroline D. Dahl, f. Fischer. - Hobro: Jfr. Bolette Marie Michelsen, 37 Aar. – Gram: Jnspecteur ved de adelige Godser Gram og Rubbel, Johan Heinrich Lorenzen, 70 Aar. - Nordborg: Hofraad Andresen. – Kiel. Forhenværende Amtmand Sievers. Tøndern: Forhenværende Borgermester, Etatsraad Horup. - Branddirecteur og Huusfoged Raabe i Traven dals og Reinbecks Amter.
Viborger Samler, 1839-03-28
AVERTISSEMENTS. Stedet uden for Skottenborg Port med dertil hørende Toft eller Hauge, er at faae enten til Kjøbs eller til Leie, naar man henvender sig til Undertegnede. Viborg, den 26de Marts 1839. H. Werring. God Foderhavre. er at faae tilkjøbs. Bogtrykkeriet anviser.
Viborger Samler, 1839-03-28
Hauge- og Blomsterfrøe. erholdes billig hos E. Dige i Skive. 50 Stkr. halvsede og 10 Stkr. fede Stude, staae til Salg ved Duelund og Humle Mølle, 2 Mile Sønden Viborg.
Viborger Samler, 1839-03-28
Auction. Hovedgaarden Dronninggaard. Jfølge Bestemmelse af Directionen for Statsgjælden og den synkende Fond, afholdes Løverdagen den 27de April førstkommende, Kl. 11 Formiddag, offentlig Auction paa Hovedgaarden Dronninggaard i Hjørring Amt, til Bortsalg af bemeldte Gaard med Underliggende, nemlig: 1) Dronninggaard med Hartkorn ufrie HovedgaardsTaxt, Ager og Eng 58 Tdr. 3 Skpr. 3 Fdkr. 1 1/2 Alb. og Skovskyld 5 Skpr. 2 Fdkr. 1/4 Alb. 2) Bøndergods med Ager og Engs Hartkorn ufri Hovedgaards-Taxt 1 Skp. 2 Fdkr. 1/5 Alb., privilegeret Hartkorn 1 Skp. 2 Fdkr. og contribuabelt Hartkorn 11 Tdr. 7 Skp. 2 Fdkr. 1 1/2 Alb., samt Skovskyld 2 Td. 2 Skpr. 3 Fdkr. 1 1/2 Alb. 3) Konge-, Kirke-Korn og Qvægtienden af Bøndergodset. J Kjøbet følger med Hovedgaarden endeel Besætning og Jnventarium. Gaarden drives uden Hoverie, men har 917 Arbeidsdage af Huusmænd. – Det bemærkes: at 1/2 Deel af Kjøbesummen bliver at udbetale i 11te Juni Termin 1839, og at Approbation strax vil kunde erholdes, saafremt det høieste Bud i det mindste beløber til den Sum som af Statsgjældsdirectionen bestemmes i et forseglet Brev til Godsinspecteuren, der først aabnes naar Hammerslag er givet. Conditionerne, som for øvrigt i det Væsentlige blive de samme som ved den over bemeldte Eiendom den 8de Decbr. f. A. afholdte Auction – ligge til Eftersyn i det Jydske Lollandske Landvæsens-Contoir under Rentekammeret, hos Godsinspecteuren Justitsraad Bindesbøll paa Edelsborg pr. Skanderborg, og hos Forvalter Silkeborg paa Dronninggaard, der tillige foreviser Eiendommen og Jordbogen over samme.
Viborger Samler, 1839-03-30
No. 38. 67 Aargang. alene privilegerede Kongelig allernaadigst Saller, Viinger Danmark og Hertugdømmene. Forsendes med Brevposten i 30 Marts 1839. Løverdagen den Udgives fra det Donssiske Officin. Redigeret af E. Nerenst.
Viborger Samler, 1839-03-30
Udenlandske Efterretninger. Frankrig. Dampbaaden "Tage fra Havre, har overbragt Efterretninger fra Paris af 22de d. M. Alle Forsøg paa at sammensætte et nyt Ministerium under Marschal Soults Præsidentskab ere strandede paa den Haardnakkenhed, hvormed Kongen vægret sig ved at opgive sit constitutionsstridige Præsidium i Ministerraadet. Man har i Tuilerierne modtaget Hr. Pasquier; Hr. de Broglio nævnes atter, og Dhrr. Montalivet og Barthe befinde sig i Slottet. Combinationen Soult Thiers-Dupin er aldeles forfeilet. Hr. Teste, der i Dupins Sted var udnævnt til Generalprocureur ved Cassationsretten, har ogsaa tilbagekaldt sin Modtagelse af denne Post. – Times fortælle, at Kongen, da han den 20de havde modtaget et skrevet Program, der var udkastet og bekræftet af alle Medlemmerne af det da designerede Ministerium af venstre Side, hvori fordredes, at Renteconversionen snarest muligt skulde gaae ud fra Regjeringen, og at Quadrupeltractaten skulde erholde en kraftigere og redeligere Udførelse – skulde, overmandet af sin læng tilbageholdte Uvillie over Sagernes Omsving, have udraabt: "Nei, skal det være, da vil jeg heller resignere, end modtage saadanne Betingelser." (Det er øiensynligt, at Ludvig Philip spiller et højt Spil.)- Undersøgelsen mod de Personer, der gjorde Optøier ved Julisøilens Transport, bliver fortsat; man har foretaget Huusinquisitioner. Arbeiderne paa Søilen selv paa Bastillepladsen drives med Jver. Frihedsstatuen, der bliver sat ovenpaa, har en Høide af 12 Fod. J den ene Haand bærer den en Fakkel, i den anden en sønderbrudt Lænke (maaskee et Omen). Een Fod hviler paa en Globus. – J Lodet af Ugen vil man give Laffitte en stor Fest i Rouen; Arago, Dupont (de Eure) o. Fl. ville være tilstede derved.
Viborger Samler, 1839-03-30
Storbritannien og Jrland. De americanske Anliggender træde i dette Øieblik i Forgrunden i Dagens Samtaler og de offentlige Blade. Forviklingerne paa Grændsen af Staten Maine have erholdt et saa truende Udseende, at en Krig med Nordamerica stærkt omtales som en Mulighed, hvorved Canada og Teias ofte bringes i Erindring. Lord Palmerstons Svar paa Spørgsmaalet og Grændsestridigheden med Maine var intetsigende, nu er ogsaa Frankrigs, de britiske Jnteresser paa mange Maader haardt berørende, Fremgangsmaade i Buenos Aires og Mejico omstændeligt bragt paa Bane i Underhuset og har fundet en eenstemmig Daddel i dette Huus. – Et Budskab fra den nordamericanske Præsident over Striden mellem Maine og Nybrunsvig er overdraget til tvende Committeer i Senatet og Repræsentanthuset, af hvis Beretninger 25,000 Aftryk skulle foranstaltes. Majoritetens Beretning er ingenlunde falden fredeligt ud; den giver Præsidenten Fuldmagt til, under Forsamlingens Ferie, der begynder den 1ste Marts, at udtage Tropper; den bevilger Penge til at armere Fæstningerne og udruste Sømagten, for at understøtte Tilbageviisningen af den fremmede Jnvasion ved Arrostock. Præsidenten billiger Staten Maines Fremgangsmaade; kun misbilliger han alle militairiske Forholdsregler for Fornyelsen af Forsøg til en fredelig Overeenskomst. Saten Maine vedbliver derimod med sine Rustninger, har indkaldt over 10,000 Mand, og dens Øvrigheder vægrer sig ved at efterkomme den britiske Opfordring til at rømme det omtvistede Gebeet; om det er kommet til Haandmænge veed man ikke. - Det hed, at Ministeriet den 22de Marts vilde forlange Subsidier til Hærens Forøgelse. – Dronningen vil den 28de begive sig til Windsor, for der at feire Paaskefesten. - Den 16de fandt en stor Forsamling af Nationalconventet Sted, hvor der holdtes nogle meget ophidsende Taler, i hvilke erklæredes, at naar Nationalpetitionen ikke fandt den tilbørlige Modtagelse fra Lovgivningens Side, saa var man beredt, til at opgive de moralske Midler og at møde den physiske Magt med physisk Magt. Et Par Talere anførte, at Piker og andre Vaaben vare i Beredskab, og at Løsenet kun behøvede at gives, forat finde disses Eiere i Øieblikket beredte til Kamp. Man har virkeligen bemærket, at mange Piker, Hellebarder og Geværer i flere Dage ere blevne opkjøbte. – Den 16de har man begyndt paa Afsendelsen af 30,000 Geværer til Dronningen af Spaniens Hær, General v. Halen forbereder sig til sin Afmarsch til Spanien. Dronningen har gjennem Krigsministeren, ladet ham bevidne sin Tilfredshed.
Viborger Samler, 1839-03-30
Blandet. Det belgiske Senat har den 2de aabnet Discussionen over Fredstractaten. – Man troer, at Espartero og Maroto ville slutte en fire Maaneders Vaabenstilstand, som man anseer for Jndledning til dynastiske Underhandlinger. – Ogsaa det store Raad i Zürich har nu decreteret Strans's Pensionering. – J Staden Göttingen, Bremerrode, og Districtet ved Stade have Valgcorporationerne vægret sig ved at foretage nye Valg.
Viborger Samler, 1839-03-30
Den verdensberømte franske Sanger Nourrit har i et Anfald af Vildelse i Neapel styrtet sig ned fra 4de Etage og var øieblikkelig død. Grunden til hans Melancholie skal have været Ærgrelse over, at han ikke i Neapel høstede det forventede Bifald.
Viborger Samler, 1839-03-30
Jndenlandske Efterretninger. Den 24de Marts blev Frue Kirke i Kjøbenhavn atter aabnet til Gudstjeneste. Hele Kirken var opfyldt af Tilhørere, og efter endt Høimesse indviede Hr. Provst Tryde med skjønne betegnende Ord Thorvaldsens herlige Døbefond, der for første Gang skulde afbenyttes. Den store Kunstner, hvem man skylder saa uendeligt meget med Hensyn til Frue Kirkes hele nuværende imponerende Jndre, overvar selv den høitidelige Handling og stod Fadder til det første Barn, der fra hans Døbefond indlemmedes i den christne Kirke. Barnet var Professor Freunds, Thorvaldsens Kunstneren. - Frue Kirkes Jndre gjør, saaledes som den nu er decoreret, et Jndtryk, som kun den, der selv har seet den, seet den fra den store Hovedindgang, kan gjøre sig noget Begreb om, kun er det Skade, at Christussiguren, der dog er og maa være Hovedfiguren, ikke er saa vel belyst som de ovrige Figurer, og det vilde være af stor Virkning paa Totalindtrykket, hvis det var muligt at gjøre Noget til at afhjælpe hiin Mangel. (Berl. T.)
Viborger Samler, 1839-03-30
Kgl. Skuespiller Hr. Sahlers har faaet kgl. Understøttelse til for sit Helbreds Skyld til Foraaret at gjøre en Reise til Badet. Tordenskjolds Levnet ved Candidat Bohrer antaget til Udgivelse for Trykkefriheds-Selskabets Regning ifølge Erklæring fra den til dette Skrifts Bedømmelse nedsatte Committee (Prof. Engelstoft, Registrator Petersen, Overlærer Olsen).